                                                                          Anexa nr. 1 
           




     la Hotărârea Consiliului Judeţean 
       Bistriţa-Năsăud nr. 124 din 31.08.2017
MODEL
CONTRACT
  privind finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness pentru organizarea Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017

CAP. I
Părțile contractante
FEDERAȚIA ROMÂNĂ DE CULTURISM ȘI FITNESS cu sediul în București, Bulevardul Basarabia nr. 37-39, Camera 18, Sector 2, CIF 4203598, tel/fax: 021 317 04 00, e-mail: secretariat@frcf.ro/contact@frcf.ro, cont nr. RO39RNCB0082044176700001 deschis la Banca BCR – Sucursala Unirea, reprezentată legal de presedinte domnul Toncean Sebastian-Gabriel și secretar general domnul Badea-Traian Alexandru, pe de o parte, 

și
JUDEȚUL BISTRIȚA-NĂSĂUD cu sediul în municipiul Bistrița, județul Bistrița-Năsăud, Piața Petru Rareș nr.1, CIF 4347550, Telefon: 0263/213657; 0263/215503; Fax:0263/214750; 0263/213760, email: cjbn@portalbn.ro, reprezentat legal de Președinte, domnul Emil Radu  Moldovan și director executiv domnul Teofil Iulian-Cioarbă, pe de altă parte, 
  Având în vedere:
- Hotărârea Consiliului Județean Bistrița-Năsăud nr. ____ din _____2017 privind finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness pentru organizarea Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017;
- prevederile art. 3, alin. (1) şi (2), art. 12, art. 20 alin. (1) lit. h) şi k) şi Anexa nr. 2, cap. I, pct. 9, lit. b) din Legea nr. 273/2006 privind finanţele publice locale, cu modificările şi completările ulterioare;
- prevederile art.2, alin.(2), art. 3, alin. (1), art. 12, alin. (1) şi (2), art. 18^1 alin.(2) lit. d), alin. (3), art.35 alin. (1) şi (2), art.37 alin.(1) lit.d), lit.f) şi alin.(2), art. 69, alin. (1) şi (2) şi art. 71 alin. (1), lit. a) din Legea educaţiei fizice şi a sportului nr. 69/2000, cu modificările şi completările ulterioare;
- prevederile art. 91 alin. (6) din Legea administraţiei publice locale nr.215/2001, republicată, cu modificările şi completările ulterioare;
- faptul că Federaţia Română de Culturism şi Fitness a primit de la Federaţia Internaţională de Culturism şi Fitness - IFBB acceptul privind organizarea în municipiul Bistriţa, judeţul Bistrita-Năsăud a Campionatului Mondial de Culturism şi Fitness pentru Juniori şi Masters - ediţia 2017, în perioada 09.11.2017 - 13.11.2017;
- atribuţiile celor două entităţi conform reglementărilor legale în vigoare;

- interesul comun în dezvoltarea relaţiilor de parteneriat precum şi reuşita organizării în România a evenimentului sportiv mai sus menţionat;
au convenit încheierea prezentului contract.

CAPITOLUL  II

Scopul şi oportunitatea contractului 

Art. 1. Scopul contractului
Scopul prezentului contract îl constituie finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness în vederea organizării Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017, pentru dezvoltarea pe plan local a sportului de performanţă, pe ramura de sport Culturism şi Fitness, îndeplinind o importantă funcţie reprezentativă pentru Judeţul Bistriţa-Năsăud în competiţiile sportive oficiale cu caracter internaţional.
Art. 2. Oportunitatea încheierii contractului
Oportunitatea încheierii prezentului contract este reprezentată de promovarea sportului în comunitățile locale, sporirea prestigiului judeţului Bistriţa-Năsăud pe plan internaţional, crearea de modele pentru tinerii doritori să practice sportul, precum şi susţinerea unor discipline sportive care contribuie la creşterea gradului de promovare şi dezvoltare a sportului atât la nivel local, naţional, cât şi internaţional.  
CAPITOLUL III

Obiectul şi valoarea contractului
Art.3

Obiectul prezentului contract îl constituie finanțarea programului sportiv „Promovarea sportului de performanţă”, subprogramul „Calendar sportiv internaţional” derulat de Federația Română de Culturism și Fitness pentru organizarea Campionatului Mondial de Culturism și Fitness Juniori și Masters în anul 2017, perioada 09.11.2017-13.11.2017, în municipiul Bistriţa, judeţul Bistriţa-Năsăud.  
Art.4
Judeţul Bistriţa-Năsăud asigură finanţarea cu suma de 300 mii lei a activităţilor/acţiunilor şi categoriilor de cheltuieli prevăzute în Anexa la  prezentul contract, care face parte integrantă din acesta. 
Art.5. Modalităţi de plată

Finanţarea se  acordă la cererea scrisă a Federaţiei Române de Culturism şi Fitness astfel:

a) Pe baza unui referat fundamentat însoţit de documente justificative, aprobat de conducerea Federaţiei Române de Culturism şi Fitness, urmând ca în termen de maxim 20 zile calendaristice de la data  încheierii evenimentului, aceasta să depună la registratura Consiliului Judeţean Bistriţa-Năsăud decont de cheltuieli și dovada plăților efectuate;

b) Pentru decontarea cheltuielilor efectuate, Federaţia Română de Culturism şi Fitness va depune un decont în care se vor specifica toate cheltuielile efectuate. La decont se vor anexa toate actele care atestă efectuarea plăţii, (facturi însoţite de chitanţă, bon fiscal, ordin de plată, după caz, documente care să ateste prestarea serviciilor, decont transport etc.), în copie certificată ”conform cu orginalul”.
CAPITOLUL IV
Durata contractului
Art.6
Prezentul contract intră în vigoare la data semnării lui de către părţi şi este valabil până la data de 31.12.2017.
    
CAPITOLUL  V

   
Drepturile şi obligaţiile părţilor
Art.7
Federaţia Română de Culturism şi Fitness are următoarele drepturi şi obligaţii:
a) să asigure desfăşurarea Campionatului Mondial de Culturism şi Fitness pentru Juniori şi Masters, în municipiul Bistrița, în perioada stabilită, respectiv 09.11.2017 - 13.11.2017, cu respectarea procedurile de avizare şi autorizare prevăzute de Legea educaţiei fizice şi sportului nr.69/2000, cu modificările şi completările ulterioare şi de Hotărârea Guvernului nr.884/2001 pentru aprobarea Regulamentului de punere în aplicare a dispoziţiilor Legii nr.69/2000;
b) să utilizeze suma prevăzută la art.4 potrivit destinaţiei stabilite prin contract;
c) să pună la dispoziţia Consiliului Judeţean Bistriţa-Năsăud toate informaţiile necesare acestuia legate de respectarea obligaţiilor ce-i revin în organizarea şi desfăşurarea evenimentului sportiv internaţional;
d) să comunice numărul final al membrilor delegaţiilor participante cu cel puţin 30 de zile înainte de eveniment;
e) să nu facă nimic de natură să producă vreun prejudiciu Consiliului Judeţean Bistriţa-Năsăud, angajaţilor şi/sau colaboratorilor acestuia;
f) să utilizeze sumele alocate exclusiv pentru finanţarea cheltuielilor aferente activităţilor prevăzute în Anexa la prezentul contract, în conformitate cu dispoziţiile legale în vigoare, în baza unui referat de necesitate;
g) să promoveze denumirea Consiliului Judeţean Bistriţa-Năsăud şi imaginea judeţului Bistriţa-Năsăud în cadrul activităţilor finanţate, prin expunerea siglei, pe afişe, pliante, panouri publicitare şi banere;
h) să permită utilizarea în scop necomercial de către Judeţul Bistriţa Năsăud/Consiliului Judeţean Bistriţa-Năsăud a imaginii de grup sau individuale, statică sau în mişcare, a sportivilor care participă la competiţii în numele federaţiei;

i) să întocmească şi să transmită Consiliului Judeţean Bistriţa-Năsăud, în termen de 20 zile după încheierea activităţilor, un raport privind realizarea obiectivelor, indicatorilor de performanţă din Anexa la prezentul contract, decont de cheltuieli şi raport financiar însoţit de documente justificative de cheltuieli;
j) în cazul neutilizării integrale a sumelor plătite conform art.5, lit.a) să returneze sumele respective în termen de 15 zile de la data expirării termenului prevăzut la art.7, lit.i);  
k) să restituie, în situaţia nerespectării dispoziţiilor legale şi a prevederilor prezentului contract, în termen de 15 zile de la data comunicării somaţiei de plată din partea organului de control, sumele primite, precum şi penalităţile aferente acestora, calculate potrivit dispoziţiilor legale în vigoare;
l) să dispună măsurile necesare pentru prevenirea actelor de indisciplină, a manifestărilor nesportive, precum şi a consumului de substanţe interzise cu ocazia desfăşurării campionatului mondial.
        
Art. 8
    
Consiliul Judeţean Bistriţa-Năsăud are următoarele drepturi şi obligaţii:

    
a) să supravegheze şi să controleze modul de utilizare a sumei repartizate, precum şi modul de respectare a dispoziţiilor legale;

    
b) să plătească sumele prevăzute la art. 4 din prezentul contract;


c) în cazul în care Federaţia Română de Culturism şi Fitness nu respectă prevederile prezentului contract, Consiliul Judeţean Bistriţa-Năsăud are dreptul la sistarea sau diminuarea plăţii sumelor prevăzute în contract.
    
CAPITOLUL VI
    
Răspunderea contractuală
    
Art. 9
    
(1) Pentru neexecutarea sau executarea necorespunzătoare a obligaţiilor asumate prin prezentul contract, partea în culpă răspunde în condiţiile prezentului contract şi ale dispoziţiilor legale în vigoare.

    
(2) Pentru nedepunerea, în termenul convenit prin contract, a documentelor necesare decontului, Consiliul Judeţean Bistriţa-Năsăud are dreptul să refuze decontarea cheltuielilor efectuate cu ocazia desfăşurării acţiunilor/activităţilor respective.

Art. 10
    
Forţa majoră exonerează de răspundere partea care o invocă, în condiţiile legii.
    
CAPITOLUL VII
    
Litigii
    
ART. 11 Divergenţele care pot apărea între părţi pe parcursul derulării contractului vor face obiectul unei concilieri pe cale amiabilă. Dacă părţile sunt nemulţumite de rezultatele concilierii, se pot adresa instanţelor naţionale competente teritorial şi după materie.
 
CAPITOLUL VIII
   
Clauze speciale
  
ART.12
 
Controlul privind modul de utilizare a fondurilor prevăzute la art. 4 va fi efectuat de Compartimentul audit public intern din cadrul Consiliului Judeţean Bistriţa-Năsăud, după depunerea raportului final privind realizarea obiectivelor din Anexa la prezentul contract. 

CAPITOLUL IX
    
Dispoziţii finale
    
Art. 13
    
Regimul de gestionare a sumelor alocate de Consiliul Judeţean Bistriţa-Năsăud şi controlul financiar se realizează în condiţiile legii, respectiv Legea nr.273/2006 privind finanţele publice locale, cu modificările şi completările ulterioare şi Ordinul Ministerului Finanţelor Publice nr. 923/2014 pentru aprobarea Normelor metodologice generale referitoare la exercitarea controlului financiar preventiv şi a Codului specific de norme profesionale pentru persoanele care desfăşoară activitatea de control financiar preventiv propriu, republicat.

    
Art.14
Modificarea clauzelor prezentului contract se face cu acordul părţilor şi se consemnează într-un act adiţional.
   
Art.15
   
Încetarea contractului înainte de termen poate avea loc în cazurile:

a) Prin acordul părţilor contractante;
b) În urma ivirii unor cauze de forţă majoră;
c) Dacă din motive obiective nu se pot asigura de către Consiliul Judeţean Bistriţa-Năsăud sumele convenite prin prezentul  contract;
d) În cazul nerealizării obiectivelor prevăzute la pct.II. din Anexa la prezentul  contract.

Art.16
    
Anexa face parte integrantă din prezentul contract.
Art.17
Prezentul contract se încheie în 3 (trei) exemplare, dintre care 2 (două) exemplare pentru Consiliul Judeţean Bistriţa-Năsăud şi 1 (un) exemplar pentru Federaţia Română de Culturism şi Fitness.

            Judeţul                              
   Federația Română de 
      Bistriţa-Năsăud    
     Culturism și Fitness    
    
                               


                                                         
        Preşedinte,  

                           Președinte,                                                 

        Emil Radu Moldovan
                         Sebastian-Gabriel TONCEAN    
            Director executiv                                    Secretar General,                                           

           Direcția economică                           Traian-Alexandru BADEA   
              Director executiv                                    Consilier Juridic,                                                    
       Direcția dezvoltare durabilă                         Cristina TIMAR                                                                              

               şi relaţii externe,
                             
                  Viza CFP
               Avizat juridic,                 
B.D. 1 ex.

